### П Р О Е К Т НА Д О Г О В О Р

№ …………./................................. г.

**за възлагане на обществена поръчка**

Днес, .............. 2019 год. в гр. Сливен на основание чл. 194, ал. 1 от ЗОП между:

**"Топлофикация - Сливен" ЕАД**, регистрирано в Търговския регистър към Агенцията по вписванията под **ЕИК** 119004654, седалище и адрес на управление гр. Сливен, бул. ”Стефан Караджа” 23, представлявано от инж. Кънчо Танев – Изпълнителен Директор, наричано по-нататък в договора **ВЪЗЛОЖИТЕЛ**, от една страна

и

........................................................................................................ регистрирано в Търговския регистър към Агенцията по вписванията под ЕИК ..............................., ИД. № ДДС ................................................ със седалище и адрес на управление …................................................................................................................................, представлявано от ............................................................................................................ в качеството му на ................................................................................................., определен за изпълнител след проведена обществена поръчка чрез публикуване на обява, наричано по – долу за краткост **“ИЗПЪЛНИТЕЛ”,** от друга страна, се сключи настоящият договор за възлагане на обществена поръчка, наричан по – долу за краткост “Договор” с предмет: **« ДОСТАВКА НА ЦИРКУЛАЦИОННИ ПОМПИ ЗА ОТОПЛИТЕЛНИ ИНСТАСЛАЦИИ ЗА НУЖДИТЕ НА “ТОПЛОФИКАЦИЯ-СЛИВЕН” ЕАД »,**

Страните се споразумяха за следното:

## І. ПРЕДМЕТ НА ДОГОВОРА

**Чл.1** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълнява доставка ултразвукови топломери за абонатни станции, наричани за краткост „Стока”, конкретизирани по видове, единични цени и обща стойност в Ценовото предложение на ИЗПЪЛНИТЕЛЯ **(Приложение №1)** към договора и при условията и отговарящи на технически характеристики, посочени в Техническото предложение на ИЗПЪЛНИТЕЛЯ **(Приложение №2)** към договора.

**II. ЦЕНА И НАЧИН НА ПЛАЩАНЕ**

**2.1. ВЪЗЛОЖИТЕЛЯТ** заплаща доставените по конкретната заявка стоки по единични цени, договорени между страните при подписване на настоящия договор и посочени в офертата с вх. № ……/………. към него. Цените не включват ДДС.

**2.2.** Заплащането на стоката, предмет на настоящия договор се извършва въз основа на предоставена фактура от страна на изпълнителя и приемно предавателен протокол /удостоверяващ наличието на всички заявени артикули/.

**2.3.** Дължимата сума за доставената стока се заплаща в срок до ………… (……………………….) работни дни, след подписан двустранно приемо-предавателен протокол и издадена данъчна фактура.

**2.4.** Плащането се извършва в български левове, с платежно нареждане по следната банкова сметка, посочена от **ИЗПЪЛНИТЕЛЯ:**

**BIC: …………………………….**

**IBAN: …………………………..**

**БАНКА: …………………………**

**2.5. ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по т. 2.4. в срок от 7 (седем) дни считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**IIІ.СРОК И МЯСТО НА ИЗПЪЛНЕНИЕ НА ДОГОВОРА**

**Чл.3 (1)** Договорът влиза в сила на ..................... **2019** **година** и е със срок на действие 12 (дванадесет) месеца считано от датата на сключването му.

**(2) ИЗПЪЛНИТЕЛЯТ** се задължава да доставя заявената Стока по този договор,както следва:

1. Срокът на доставка е ………………… (…………………) …………… от датата на подаване на заявка от Възложителя;

2. При доставка се проверява окомплектовката на стоката и придружаващата документация;

3.Доставката се счита за изпълнена след подписване на приемо-предавателен протокол и издаване на фактура от страна на Изпълнителя.

**(3) Мястото на доставката** по смисъла на договора е "Топлофикация – Сливен" ЕАД, гр. Сливен, бул. “Стефан Караджа” № 23 – Франко склад на **ВЪЗЛОЖИТЕЛЯ**.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл.4 ВЪЗЛОЖИТЕЛЯТ има право:**

**(1)** Да изисква от **ИЗПЪЛНИТЕЛЯ** да изпълнява в срок и без отклонения съответните доставки съгласно утвърдената документация за участие в обществената поръчка.

**(2)** Да извършва проверка във всеки момент от изпълнението на договора относно качество, количества, стадий на изпълнение, без това да пречи на оперативната дейност на **ИЗПЪЛНИТЕЛЯ.**

**(3)** Да прегледа доставената Стока и направи възражение за несъответствие със заявените видове и количества, придружителни документи и видими дефекти в момента на приемането й. При установяване на дефекти, които не биха могли да бъдат открити при обикновен оглед, **ВЪЗЛОЖИТЕЛЯТ** си запазва правото да извърши рекламация или да изиска възстановяване или замяна.

**Чл.5 ВЪЗЛОЖИТЕЛЯТ е длъжен:**

**(1)** Да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.

**(2) ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

**Чл.6 ИЗПЪЛНИТЕЛЯТ има право:**

(1) Да получи уговореното възнаграждение при условията и в сроковете, посочени в настоящия договор.

(2) Да иска от **ВЪЗЛОЖИТЕЛЯ** необходимото съдействие за осъществяване на доставките по договора, включително предоставяне на нужната информация за изпълнение на договора.

**Чл.7 ИЗПЪЛНИТЕЛЯТ е длъжен:**

**(1)** Да изпълни поръчката в уговорените срокове и качествено в съответствие с предложеното в ценово предложение, включително техническото предложение, което е неразделна част от настоящия договор.

**(2)** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**V. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл. 8(1)** Приемането на доставката на Стоката за целите на този договор, данните и лицата за контакт на Страните са, както следва:

**За ВЪЗЛОЖИТЕЛЯ:**

Адрес за кореспонденция: ………………………………………….

Тел.: …………………………………....................................……….

Факс: …………………………………………

e-mail: ………………………………….................................……..

Лице за контакт: ……………………………..............…………….

**За ИЗПЪЛНИТЕЛЯ:**

Адрес за кореспонденция: ……………...................................…….

Тел.: ……………………………………...................................…….

Факс: …………………………………………

e-mail: ………………………………...................................………..

Лице за контакт: ……………………………..............…………….

**(2)** Приемането на Стоката по настоящия договор се удостоверява с подписване от лицата по ал.1 на двустранен Приемо-предавателен протокол, удостоверяващ датата на доставката, качеството и количеството на Стоката.

**(3)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**Чл.9 (1)** Ако при приемането на Стоката по настоящия договор се установи, че същата има недостатъци, **ВЪЗЛОЖИТЕЛЯТ** има право поиска подмяната й с нова такава в 7 (седем) дневен срок, след установяването.

**(2)** Установяването на недостатъците ще се извършва чрез събиране на комисия и установяване на дефекта с констативен протокол. Констативният протокол с установеният/те дефекти се изпраща на **ИЗПЪЛНИТЕЛЯ** на горепосоченото лице, за предприемане на действия по ал.1

**VІ. НЕУСТОЙКИ, РЕКЛАМАЦИИ, ГАРАНЦИОНЕН СРОК**

**Чл.10 (1)** При забавяне на доставка, включително и при доставка по **чл.9.**, както и при забава в отстраняването, съответно заменянето в гаранционния срок, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % от стойността на забавената доставка за всеки ден забава, но не повече от 5 % от стойността на същата. В хипотезата на забава извън гаранционния срок **ВЪЗЛОЖИТЕЛЯТ** има право да получи, а **ИЗПЪЛНИТЕЛЯТ** дължи и връщане на платеното.

**(2)** При лошо, частично изпълнение, включително пълно неизпълнение, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер 5 % от стойността на договора, а **ВЪЗЛОЖИТЕЛЯТ** има право да получи и **ИЗПЪЛНИТЕЛЯТ** дължи и връщане на платеното.

**(3)** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІ. НЕПРЕДВИДЕНИ ОБСТОЯТЕЛСТВА**

**Чл.12 (1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 10 (десет) дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения не спира.

**VIII. ПРЕКАТЯВАНЕ НА ДОГОВОРА**

**Чл.13 (1)** Настоящият договор се прекратява:

**(2)** С изчерпване на количествата по чл. 1 от настоящия договор;

**(3)** По взаимно съгласие между страните, изразено в писмена форма;

**(4)** При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

**(5)** С изпълнението на всички задължения на Страните по него;

**(6)** По реда на чл. 118 ЗОП;

**(7)** **ВЪЗЛОЖИТЕЛЯТ** може да прекрати договора едностранно с 15-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**Чл.14 (1)** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

**(2)** Забави изпълнението на някое от задълженията си по договора с повече от 14

календарни дни доставката на стоката.

**(3)** Не отстрани констатираните недостатъци в определения от **ВЪЗЛОЖИТЕЛЯ** разумен срок;

**(4)** Не изпълни точно някое от задълженията си по договора.

**IX. ОБЩИ УСЛОВИЯ**

**Чл.15** За всеки спор относно съществуването и действието на сключения договор или във връзка с неговото нарушение, включително спорове и разногласия относно действителността, тълкуването, прекратяването, изпълнението или неизпълнението му, както за всички въпроси неуредени в този договор се прилага българското гражданско и търговско право, като страните уреждат отношенията си чрез преговори и споразумение. При непостигане на съгласие спорът се отнася за решаване от съда.

**Чл.16** Ако някоя от страните промени посочените в договора адреси, без да уведоми другата страна, последната не отговаря за неполучени съобщения, призовки и други подобни.

**Чл.17** Всякакви изменения и допълнения на договора се извършват само в писмена форма и при взаимното съгласие на двете страни.

**Чл. 18 (1)** Всички двустранно подписани документи, в процеса на изпълнение на договора стават неразделна част от същия.

**(2)** Настоящият договор влиза в сила от датата на подписването му.

**(3)** Неразделна част от договора са приложенията към него:

• Техническа спецификация на **ВЪЗЛОЖИТЕЛЯ** - Приложение №1;

• Ценовото предложение на **ИЗПЪЛНИТЕЛЯ** - Приложение №2;

• Техническото предложение на **ИЗПЪЛНИТЕЛЯ** - Приложение № 3;

Този Договор се състои от …….. (………) страници и е изготвен и подписан в 2 (два) еднообразни екземпляра – по един за всяка от Страните.

**Страни по Договора:**

**ВЪЗЛОЖИТЕЛ: ИЗПЪЛНИТЕЛ:**

**„Топлофикация- Сливен” ЕАД …………………………………..**

**Изп. Директор ………………. …………………………………...**

**/инж. Павлин Костов/ /…………………………/**